als_Latn dik_Latn sag_Latn
Falë dygolëshit të tij në transfertën e Eibar, katalanasit shënuan fitoren e 21-të në Primera Division.
Pas humbjes me Real Sociedad në Anoeta, ndryshoi gjithcka. Këto ishin fjalët e Lionel Messit, që vazhdon të shënojë me ritëm të cmendur në Primera Division. Falë dygolëshit të tij në transfertën e Eibar, katalanasit shënuan fitoren e 21-të në Primera Division. Deri në transfertën e San Sebastian më 4 janar, kur blaugranat u mposhtën me rezultat minimal, ylli argjentinas kishte shënuar 15 gola në 17 ndeshje të kampionatit, më pas raporti ndryshoi në 17 finalizime në vetëm 10 takime. Nga një mesatare prej 0.88 gola për ndeshje, ritmi u rrit në 1.7 finalizime për takim në 2015. Nëse analizohet efikasiteti i Messit në la Liga, Kupa e Mbretit dhe Champions League, ndryshimet nuk janë të mëdha. Në 39 ndeshje që ka zhvilluar në total në të gjitha kompeticionet, Lionel Messi ka realizuar 43 gola. Është interesant fakti që gjatë këtij sezoni numrin 10 i Barcës ka shënuar 6 dygolasha dhe po kaq tregolësha.
Barcelona ka përpara një javë vendimtare për objektivat e sezonit, më 18 mars do të presë në Camp Nou Manchester Cityn në sfidën e kthimit të 1/8 të Championsit, teksa takimi i parë i zhvillkuar në "Etihad Stadium" përfundoi 2-1 në favor të formacionit të Luis Enriques. Vetëm 4 ditë më pas, pikërisht më 22 mars, do të luhet "El Clasico" i dytë i kampionatit ndaj Realit të Madridit. Me të drejtë sytë janë drejtuar të 4-herë fituesi i "Topit të Artë", që po kalon formën e tij më të mirë në këtë sezon. Barcelona ka nevojë për golat e tij, kualifikimin në cerekfinale të Championsit dhe për të krijuar një distancë me Realin e Madridit në Primera Division pikërisht në "El Clasico".
als_Latn als_Latn als_Latn